**Zmluva o poskytnutí služieb č. .....**

uzavretá podľa ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej ako „**Obchodný zákonník**“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**Zákon o verejnom obstarávaní**“)

(ďalej ako „**Zmluva**“)

Uzatvorená medzi:

**Názov: Slovenská inovačná a energetická agentúra**

**Sídlo:** Bajkalská 27, 827 99 Bratislava 27

**IČO:** 00 002 801

**DIČ:** 2020877749

**IČ DPH:** SK2020877749

**Bankové spojenie:** Štátna pokladnica

**Číslo účtu:** SK72 8180 0000 0070 0057 4145

**Štatutárny orgán:** Ing. Alexandra Velická, PhD., generálna riaditeľka

**Právna forma**: štátna príspevková organizáciazriadená rozhodnutím ministra hospodárstva SR č. 63/1999 s účinnosťou od 1.5.1999 v znení nadväzujúcich rozhodnutí

**Vecne zodpovedná osoba:** Ing. Artur Bobovnický, CSc.

**Kontakt:** telefón**:** 0905 985 937**,**  e-mail: artur.bobovnicky@siea.gov.sk

(ďalej ako „**Objednávateľ**“)

**a**

**Obchodné meno/názov:**

**Sídlo/miesto podnikania:**

**IČO:**

**DIČ:**

**IČ DPH:**

**Bankové spojenie:**

**Číslo účtu:**

**BIC:**

**Štatutárny orgán:**

**Spoločnosť zapísaná v:**

**Vecne zodpovedná osoba:**

**Kontakt**:      , telefón:      , e-mail:

(ďalej ako „**Dodávateľ**“)

(spolu ďalej ako „**Zmluvné strany**“, jednotlivo „**Zmluvná strana**“)

**Preambula**

1. Táto Zmluva je výsledkom verejného obstarávania uskutočneného podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktoré vyhlásil Objednávateľ v pozícií verejného obstarávateľa pod číslom NZ 0119 a ponukou Dodávateľa.
2. Dodávateľ vyhlasuje, že:
3. sa oboznámil a preskúmal všetky podmienky a okolnosti súvisiace s realizáciou predmetu tejto Zmluvy;
4. predmet Zmluvy je pre neho dostatočne zrozumiteľný, určitý a na základe svojej odbornej spôsobilosti, technického vybavenia, ako aj zamestnancov, ktorých má k dispozícií, prípadne iných osôb, ktoré pre neho pracujú na základe iného ako pracovného pomeru, resp. svojich subdodávateľov je schopný ho vykonať riadne, v celosti a na požadovanej odbornej úrovni v súlade s touto Zmluvou a všeobecne záväznými právnymi predpismi.

**Článok I.**

**Predmet zmluvy**

* 1. Predmetom zmluvy je záväzok Dodávateľa vypracovať prieskumy verejnej mienky na vzorkách určených Objednávateľom. Druh, spôsob spracovania, rozsah, termín dodania, spôsob zadania otázok zo strany Objednávateľa, ako aj ostatné náležitosti jednotlivých druhov prieskumov je upravený v Zmluve a v odseku 5.1 Prílohy číslo 1. Zmluvy – Opis predmetu zákazky (ďalej ako „**Príloha číslo 1**“), ktorá tvorí jej neoddeliteľnú súčasť (ďalej ako „**Prieskumy**“).
	2. Predmetom zmluvy je aj záväzok Dodávateľa vypracovať prognostickú štúdiu. Obsah, druh, spôsob spracovania, rozsah, termín dodania a ostatné náležitosti prognostickej štúdie je upravený v Zmluve a odseku 5.2  Prílohy číslo 1 (ďalej ako „**Prognostická štúdia**“) (Prieskumy a Prognostická štúdiu spolu ďalej ako „**Plnenia**“, jednotlivo „**Plnenie**“). Prognostická štúdia bude vytvorená predovšetkým na základe syntézy verejne dostupných informácií z domácich alebo zahraničných zdrojov.
	3. Dodávateľ sa zaväzuje realizovať Prieskumy a Prognostickú štúdiu na svoje náklady a nebezpečenstvo. Dodávateľ vyhlasuje, že na účely plnenia Zmluvy má všetky potrebné znalosti a zručnosti a je oprávnený Prieskumy a Prognostickú štúdiupodľa Zmluvy riadne vytvoriť a poskytnúť k nim všetky práva.
	4. Predmetom zmluvy je súčasne záväzok Objednávateľa poskytnúť Dodávateľovi nevyhnutne potrebnú súčinnosť a  riadne a včas zhotovené Prieskumy a Prognostickú štúdiu prevziať, a zaplatiť za ne dohodnutú cenu v zmysle Zmluvy.

**Článok II.**

**Práva a povinnosti Zmluvných strán**

**2.1** Objednávateľ je povinný poskytnúť Dodávateľovi všetky potrebné informácie nevyhnutné pre riadne plnenie záväzkov Dodávateľa.

**2.2** Dodávateľ je povinný vykonávať požadované Plnenia zodpovedne, riadne a včas, odborne, hospodárne a s náležitou starostlivosťou.

**2.3** Dodávateľ je viazaný povinnosťou mlčanlivosti o obsahu Zmluvy, ako aj o skutočnostiach, o ktorých sa dozvedel v súvislosti s jej plnením, pokiaľ tieto nie sú všeobecne verejne známe a zaväzuje sa vykonať všetky potrebné opatrenia, aby nedošlo k úniku takýchto dôverných informácií alebo k ich sprístupneniu neoprávneným osobám. Zmluvné strany sa zaväzujú, že dôverné informácie bez predchádzajúceho písomného súhlasu druhej zo Zmluvných strán ďalej neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepovažujú členovia štatutárnych orgánov Zmluvných strán, audítori alebo právni a iní poradcovia Zmluvných strán, ktorí sú viazaní ohľadne im sprístupnených dôverných informácií povinnosťou mlčanlivosti na základe Zmluvy alebo zákona.

**2.4** Za porušenie povinnosti zachovávať mlčanlivosť podľa Zmluvy sa nepovažuje ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinnosti vyplývajúcich zo Zmluvy, ako aj ich použitie, pokiaľ sa stali verejne známymi alebo zverejnenie Zmluvy v Centrálnom registri zmlúv vedenom Úradom vlády Slovenskej republiky v súlade s príslušnými právnymi predpismi. Povinnosť Zmluvných strán zachovávať mlčanlivosť nie je časovo obmedzená a trvá aj po zániku Zmluvy.

**2.5** Porušenie povinnosti Dodávateľa v odsekoch 2.2 až 2.3 sa považuje za podstatné porušenie Zmluvy.

**Článok III.**

**Rozsah licencie a odmena za udelenie licencie**

**3.1** Dielom sa v zmysle Zmluvy rozumejú všetky výstupy a k nej prislúchajúca dokumentácia, ktoré majú charakter diela v zmysle zákona číslo 185/2015 Z. z. autorský zákon (ďalej ako „**Autorský zákon**“), a to najmä výstupy z Prieskumov, výstupy z Prognostickej štúdie, dátové súbory z prieskumov, analýzy, odborné dokumenty, prezentácie v tlačenej a elektronickej podobe v zmysle Prílohy číslo 1 a preberacieho protokolu podľa odseku 3.2.

**3.2** Všetky informácie, príslušná dokumentácia a výstupy z Plnení sa stávajú vlastníctvom Objednávateľa momentom ich protokolárneho odovzdania Dodávateľom Objednávateľovi na základe preberacieho protokolu o odovzdaní Prieskumov a Prognostickej štúdie podpísaného oprávneným zástupcom Objednávateľa a Dodávateľa, pričom tento bude vyhotovený v jednom vyhotovení pre každú zo Zmluvných strán (ďalej ako „**Preberací protokol**“). V tomto momente dochádza aj k prechodu nebezpečenstva škody z Dodávateľa na Objednávateľa. Zmluvné strany sa dohodli, že Preberací protokol pre Prieskumy a Prognostickú štúdiu môže byť vyhotovený zvlášť.

**3.3** Dodávateľ a Dodávateľ ako zamestnávateľ v prípade, ak vykonáva majetkové práva k Prieskumom a Prognostickej štúdii ako zamestnaneckému dielu v zmysle § 90 Autorského zákona, udeľuje týmto Objednávateľovi svoj jasný a neodvolateľný súhlas – neodvolateľnú výhradnú licenciu s použití Prieskumov a Prognostickej štúdie a každej ich časti; a zároveň v prípade, ak ide o vytvorenie a dodanie diela Objednávateľovi prostredníctvom subdodávateľov udeľuje Dodávateľ týmto Objednávateľovi svoj jasný a neodvolateľný súhlas – neodvolateľnú výhradnú sublicenciu s použitím Prieskumov a Prognostickej štúdie a každej ich časti (ďalej ako „**Licencia**“) (poznámka v prípade, ak sa v tomto článku Zmluvy spomína dielo, myslí sa tým aj akékoľvek jeho časť). Licencia sa udeľuje vo vecne, časovo a územne neobmedzenom rozsahu a na neobmedzené množstvo použití. Objednávateľ je oprávnený najmä: Prieskumy a Prognostickú upraviť (zmeniť, rozšíriť, upraviť jeho architektúru, spojiť s iným dielom) alebo zabezpečiť jeho úpravu treťou osobou, rozmnožovať a rozširovať Prieskumy a Prognostickú štúdiu akýmkoľvek spôsobom alebo zabezpečiť ich rozmnoženie alebo rozšírenie akýmkoľvek spôsobom treťou osobou, používať Prieskumy a Prognostickú štúdiu inými spôsobmi podľa § 19 odseku 4 Autorského zákona.

**3.4** Objednávateľ má právo aj bez súhlasu Dodávateľa postúpiť Licenciu podľa Zmluvy odplatne alebo bezodplatne na tretiu osobu a súčasne má právo aj bez súhlasu Dodávateľa udeľovať odplatne alebo bezodplatne sublicencie na použitie diela tretím osobám.

**3.5** V prípade, že na vytvorenie Prieskumov a Prognostickej štúdie sa použijú iné diela autorsky chránené v prospech tretích osôb alebo práva chránené predpismi o ochrane priemyselného a duševného vlastníctva v prospech iných osôb alebo práva chránené akýmikoľvek inými predpismi v prospech akýchkoľvek iných osôb (ochrana osobnosti), Dodávateľ sa zaväzuje zabezpečiť na vlastné náklady vyporiadanie všetkých autorsko-právnych alebo iných nárokov tretích osôb.

**3.6** Dodávateľ poskytuje na základe Zmluvy Objednávateľovi licenciu na používanie Prieskumov a Prognostickej štúdie s účinnosťou odo dňa ich protokolárneho prevzatia v zmysle odseku 3.1 a 3.2 tohto článku. Dodávateľ poskytuje licenciu bezodplatne – odmena za poskytnutie Licencie k autorskému dielu je zahrnutá v celkovej cene podľa odseku 6.1 Zmluvy.

**3.7** Dodávateľ nesmie bez súhlasu Objednávateľa udeliť právo na použitie Prieskumov a Prognostickej štúdie tretej osobe, pričom sám je povinný zdržať sa ich použitia spôsobom, na ktorý udelil výhradnú licenciu podľa tohto článku Zmluvy.

**Článok IV.**

**Miesto a termín plnenie zmluvy, dodanie predmetu zmluvy**

**4.1** Miestom dodania je sídlo Objednávateľa.

**4.2** Plnenie Zmluvy sa bude realizovať na podmienok uvedených v Prílohe číslo 1 s lehotou poskytnutia objednaných Prieskumov a Prognostickej štúdie uvedených v prílohe číslo 1.

**4.3** Prieskumy a Prognostická štúdia sa považujú za dodané podpísaním Preberacieho protokolu obsahujúceho súpis poskytnutých plnení oprávnenými zástupcami Zmluvných strán. Preberací protokol bude vyhotovený v dvoch vyhotoveniach, po jednom pre každú zo Zmluvných strán.

**Článok V.**

**Doba platnosti Zmluvy**

**5.1** Zmluvné a sa uzatvára na dobu určitú, do 30. júna 2019 alebo do podpisu Preberacieho protokolu podľa, podľa toho ktorá zo skutočností nastane skôr.

**Článok VI.**

**Cena za Predmet zmluvy a platobné podmienky**

**6.1** Cena za Predmet zmluvy bola stanovená dohodou Zmluvných strán v súlade so zákonom č. 18/1996 Z. z. o cenách a vykonávacou vyhláškou č. 87/1996 Z. z., ktorou sa vykonáva zákon č. 18/1996 Z. z. o cenách, a to v celkovej výške       v EUR bez DPH, t. j.       v EUR s DPH.

**6.2** Podrobná špecifikácia celkovej ceny predmetu plnenia je uvedená v Prílohe číslo 2.

**6.3** Celková zmluvná cena predmetu plnenia je cena konečná, sú v nej zahrnuté všetky náklady Dodávateľa spojené s poskytovaním Predmetu zmluvy a nemožno ju v priebehu trvania Zmluvy meniť.

**6.4** V prípade, ak Dodávateľ nebol pred uzatvorením Zmluvy platiteľom DPH a stane sa ním po uzatvorení Zmluvy, nemá nárok na zvýšenie ceny o hodnotu DPH.

**6.5** Dodávateľ je oprávnený vystaviť faktúru až po riadnom a včasnom poskytnutí všetkých Plnení Poskytovateľa Objednávateľovi a po podpísaní Preberacieho protokolu oprávnenými zástupcami Zmluvných strán v zmysle tejto Zmluvy. Objednávateľ sa zaväzuje uhradiť Dodávateľovi cenu za poskytnuté Plnenie na základe faktúry vystavenej Dodávateľom, a to do 30 dní odo dňa doručenia faktúry zo strany Dodávateľa, prílohou ktorej musí byť fotokópia Preberacieho protokolu služieb podpísaná Zmluvnými stranami. Faktúra musí obsahovať všetky náležitosti v súlade s platnými právnymi predpismi, špecifikáciu poskytnutých Plnení podľa Zmluvy, špecifikáciu fakturovanej sumy a musí byť vystavená v súlade so Zmluvou. V opačnom prípade Objednávateľ nie je povinný faktúru uhradiť a je oprávnený túto faktúru vrátiť Dodávateľovi v lehote jej splatnosti a požadovať vystavenie novej alebo opravenej faktúry. Nová lehota splatnosti faktúry začína plynúť odo dňa doručenia novej, respektíve opravenej faktúry Objednávateľovi. Zmluvné strany sa dohodli, že táto doba sa nebude považovať za dobu omeškania Objednávateľa so zaplatením ceny za Plnenia a Dodávateľ nemá po túto dobu nárok na úrok z omeškania voči Objednávateľovi.

**6.6** Objednávateľ neposkytuje akýkoľvek preddavok ani zálohovú platbu.

**6.7** Cena sa považuje za uhradenú dňom jej odpísania z účtu Objednávateľa.

**Článok VII.**

**Sankcie**

**7.1** V prípade ak Dodávateľ nedodá Prieskumy alebo ich časti v lehote uvedenej pre dodanie Prieskumov v Prílohe číslo 1, odsek 5.1, má Objednávateľ právo na zľavu z ceny až do výšky 20 % z celkovej ceny s DPH uvedenej v odseku 6.1 Zmluvy.

**7.2** V prípade ak Dodávateľ nedodá Prognostickú štúdiu v lehote uvedenej pre dodanie Prognostickej štúdie v Prílohe číslo 1, odsek 5.2, má Objednávateľ právo na zľavu z ceny až do výšky 20 % z celkovej ceny s DPH uvedenej v odseku 6.1 Zmluvy.

**7.3** Zmluvné strany sa dohodli, že v prípade oneskoreného dodania Prieskumov a Prognostickej štúdie zo strany Dodávateľa má Objednávateľ právo na zľavu z kúpnej ceny až do výšky 40 % z celkovej ceny s DPH uvedenej v odseku 6.1 Zmluvy.

**Článok VIII.**

**Záruka za poskytovanie služieb a záruka za vady Plnení**

**8.1** Dodávateľ zodpovedá za vady poskytnutých Plnení (vrátane právnych vád) bez ohľadu na to, kedy ich Objednávateľ zistí.

**8.2** Ak Dodávateľ poruší svoju povinnosť poskytnúť Plnenia podľa Zmluvy v rozsahu a kvalite stanovenej v Zmluve a jej Prílohe číslo 1, potom dodané Plnenie bolo poskytnuté vadne a Objednávateľ má nárok na jej bezplatné odstránenie podľa odseku 8.7 Zmluvy.

**8.3** Reklamáciu vadne poskytnutých Plnení v zmysle predchádzajúceho odseku si Objednávateľ u Dodávateľa uplatní písomne s presnou špecifikáciou reklamovaných skutočností, a to do 15 dní od zistenia vady poskytnutých Plnení Objednávateľom.

**8.4** Dodávateľ zodpovedá za to, že všetky jeho Plnenia sú vytvorené s odbornou starostlivosťou a bez vád, v kvalite a vyhotovení zodpovedajúcom najvyššiemu štandardu v danej oblasti. Dodávateľ zodpovedá za vady Plnení (vrátane právnych vád), ktoré majú v čase ich odovzdania, ako aj za vady vzniknuté po odovzdaní plnení v z mysle poskytnutej záruky.

**8.5** Objednávateľ nie je povinný prevziať od Dodávateľa Plnenie, ktoré má vady v čase jeho odovzdania a v tomto prípade sa Dodávateľ zaväzuje bezodkladne k bezplatnému odstráneniu vád Plnení, a to najneskôr do 5 pracovných dní. Vady Plnení budú spísané v Preberacom protokole podpísanom oprávnenými zástupcami Zmluvných strán, pričom lehota na odstránenie vád Plnení podľa tohto odseku začína plynúť dňom podpisu Preberacieho protokolu.

**8.6** Dodávateľ zodpovedá aj za vady Plnení, ktoré vznikli alebo vyjdú najavo v záručnej dobe. Dodávateľ poskytuje Objednávateľovi záručnú dobu na Prieskumy a Prognostickej štúdie odo dňa podpísania príslušného preberacieho protokolu oprávnenými zástupcami Zmluvných strán do 30. júna 2019 s tým, že Plnenia budú vyhotovené s vlastnosťami a podľa  špecifikácie uvedenými v Zmluve a jej Prílohou číslo 1.

**8.7** Počas záručne doby má Objednávateľ nárok na bezplatné odstránenie vád Plnení, a to najneskôr do 5 pracovných dní od písomného oznámenie požiadavky Objednávateľa na odstránenie vady diela.

**8.8** V prípade omeškania Dodávateľa s odstránením vád Plnení v lehote podľa odseku 8.7, je Objednávateľ oprávnený požadovať od Dodávateľa zaplatenie zmluvnej pokuty vo výške 500 EUR za každý deň omeškania s odstránením vady až do jej odstránenie, a to osobitne za každé omeškanie s odstránením vady.

**Článok IX.**

**Konflikt záujmov**

**9.1** Dodávateľ podpisom Zmluvy vyhlasuje, že mu nie sú známe žiadne skutočnosti, ktoré vykazujú znaky konfliktu záujmov, najmä ak by mohli narušiť alebo obmedziť hospodársku súťaž, porušiť princíp transparentnosti a princíp rovnakého zaobchádzania, ovplyvniť výsledok alebo priebeh verejného obstarávania, alebo iným spôsobom ovplyvniť ekonomický záujem Objednávateľa ako verejného obstarávateľa. V prípade, ak Objednávateľ zistí, a to aj dodatočne počas platnosti Zmluvy, že v procese verejného obstarávania došlo ku konfliktu záujmov, Objednávateľ je oprávnený okamžite odstúpiť od zmluvy a má nárok na zaplatenie zmluvnej pokuty až do výšky celkového plnenia Zmluvy. Zmluvnú pokutu je Dodávateľ povinný zaplatiť do 15 dní odo dňa doručenia výzvy na zaplatenie zmluvnej pokuty. Odstúpením od zmluvy nie je dotknutý nárok na zaplatenie zmluvnej pokuty. Zaplatením zmluvnej pokuty nezaniká Objednávateľovo právo na náhradu škody.

**Článok X.**

**Zmena Zmluvy**

**10.1** Zmeny a doplnky k Zmluve je možné robiť len písomnými dodatkami, podpísanými oprávnenými zástupcami Zmluvných strán, ktoré budú jej neoddeliteľnou súčasťou a ktoré musia byť v súlade s § 18 Zákona Zákon o verejnom obstarávaní.

**10.2** K návrhom dodatkom k Zmluvy sa Zmluvné strany zaväzujú vyjadriť v lehote 7 dní odo dňa doručenia návrhu dodatku druhej zo Zmluvných strán.

**Článok XI.**

**Možnosti ukončenia Zmluvy**

**11.1** Zmluvu možno ukončiť pred uplynutím dohodnutej doby jej platnosti jedným z nasledujúcich spôsobov

a) odstúpením od zmluvy podľa § 344 a nasledujúcich Obchodného zákonníka a v súlade s ustanoveniami Zmluvy, pričom v prípade odstúpenia od Zmluvy si Zmluvné strany nevracajú plnenia, ktoré si poskytli pred účinným odstúpením Zmluvy;

b) výpoveďou;

c) dohodou.

**11.2** Objednávateľ je oprávnený od Zmluvy odstúpiť v prípade, ak Dodávateľ neposkytne požadované Plnenia v termínoch podľa Zmluvy a Prílohy číslo 1 alebo požiadaviek Objednávateľa. Objednávateľ je tiež oprávnený odstúpiť od zmluvy aj v prípade porušenia akejkoľvek inej Zmluvnej povinnosti Dodávateľa, ak písomne vyzve Dodávateľa na odstránenie porušenia a zjednanie nápravy a Dodávateľ tak neurobí ani v primeranej lehote poskytnutej mu na tento účel Objednávateľom.

**11.3** Dodávateľ je oprávnený odstúpiť od zmluvy v prípade ak Objednávateľ neuhradí Dodávateľovi dohodnutú cenu za poskytnuté Plnenia do 60 dní odo dňa doručenia faktúry vystavenej v súlade s odsekom 6.5 Zmluvy.

**11.4** Odstúpenie od zmluvy musí byť písomné, pričom účinky odstúpenia nastanú dňom doručenia písomného odstúpenia od zmluvy druhej zo Zmluvných strán.

**11.5** Každá Zmluvná strana je oprávnená Zmluvu vypovedať aj bez uvedenia dôvodu s výpovednou lehotou tri mesiace, ktorá začína plynúť prvý deň mesiaca nasledujúcom po mesiaci, v ktorom bola písomná výpoveď doručená druhej zo Zmluvných strán.

**11.6** Zmluvu možno ukončiť aj písomnou dohodou Zmluvných strán, a to ku dňu uvedenému v tejto dohode. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia jedno zo Zmluvných strán ku dňu zániku Zmluvy.

**11.7** Zánikom Zmluvy nie je dotknutá platnosť licenčných dojednaní podľa Článku III. Zmluvy a trvanie licencií udelených podľa Zmluvy, nárok Zmluvnej strany na náhradu škody vzniknutej porušením Zmluvy druhou zo Zmluvných strán a iné nároky Zmluvnej strany vzniknuté v súvislosti s porušením Zmluvy druhou Zmluvnou stranou, nároky Objednávateľa vyplývajúce z poskytnutej záruky, ustanovenia Zmluvy vzťahujúce sa k riešeniu sporov medzi Zmluvnými stranami a iné ustanovenia Zmluvy, ktoré podľa prejavu vôle Zmluvných strán alebo vzhľadom na svoju povahu majú trvať aj po ukončení Zmluvy.

**Článok XII.**

**Ostatné ustanovenia**

**12.1** Dodávateľ je povinný strpieť výkon kontroly, auditu, overovania oprávnenými orgánmi a inštitúciami, ktoré budú súvisieť s plnením Predmetu zmluvy a je povinný tiež poskytnúť oprávneným osobám všetku potrebnú súčinnosť, a to kedykoľvek počas platnosti a účinnosti tejto Zmluvy. Dodávateľ berie na vedomie, že financovanie Zmluvy bude uskutočnené z vlastných prostriedkov Objednávateľa v zmysle zákona 523/2004 Z. z. o rozpočtových pravidlách verejnej správy a o zmene a doplnení niektorých zákonov a z prostriedkov štrukturálnych a investičných fondov Európskej únie.

**12.2** Písomnosti podľa Zmluvy je možné doručovať poštou, kuriérom, faxom alebo elektronickými prostriedkami. Elektronickými prostriedkami a faxom nie je možné zasielať faktúry, odstúpenie od zmluvy a výpoveď Zmluvy. Pokiaľ sú písomnosti doručované elektronickými prostriedkami alebo faxom, vyžaduje sa potvrdenie druhej Zmluvnej strany o prijatí písomnosti.

**12.3** Písomnosti doručované poštou sa považujú za doručené prevzatím alebo odmietnutím prevzatia zásielky, a v prípade neprevzatia písomnosti uloženej na pošte sa písomnosti považujú za doručené tretím dňom od uloženia zásielky na pošte. V prípade, ak zásielku nemožno na adrese podľa tohto odseku určiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.

**12.4** Dodávateľ je oprávnený postúpiť práva a povinnosti, respektíve pohľadávky a záväzky zo Zmluvy v prospech tretej osoby výlučne na základe predchádzajúceho písomného súhlasu Objednávateľa.

**Článok XIII.**

**Záverečné ustanovenia**

**13.1** Právne vzťahy neupravené Zmluvou sa spravujú príslušnými ustanoveniami Obchodného zákonníka, Autorského zákona a ostatnými právnymi predpismi platnými v Slovenskej republike.

**13.2** Zmluva nadobúda platnosť dňom podpisu Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky Objednávateľom v súlade s ustanovením § 5a zákona číslo 211/2000 Z. z. o slobodnom prístupe k informáciám v znení neskorších predpisov v spojení s ustanovením § 47a zákona číslo 40/1964 zb. Občianskeho zákonníka v platnom znení.

**13.3** Ak bude akékoľvek ustanovenie Zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení Zmluvy zostane nedotknutá. V takomto prípade sa Zmluvné strany dohodli, že uzatvoria dodatok Zmluve a tie ustanovenia, ktoré stratili platnosť alebo sa stali nevymožiteľnými nahradia ustanoveniami, ktorých formulácie a znenia budú čo najviac podobné pôvodnému zámeru s tým, aby bol zachovaný účel a cieľ Zmluvy, pri rešpektovaní nových faktov, bez ujmy pre obe Zmluvné strany.

**13.4** Zmluvné strany vyhlasujú, že akékoľvek nezhody alebo spory pri realizácii Zmluvy budú prednostne riešené vzájomnými rokovaniami. Pokiaľ sa Zmluvné strany nedohodnú, obrátia sa na vecne a miestne príslušný súd v Slovenskej republike.

**13.5** Zmluva je vyhotovená v troch rovnopisoch, pričom Objednávateľ dostane po jej podpise dva rovnopisy a Dodávateľ jeden rovnopis.

**13.6** Neoddeliteľnou súčasťou Zmluvy sú nasledovné prílohy:

* 1. Príloha č. 1 – Podrobná špecifikácia predmetu Zmluvy a rozsah poskytovaných služieb (Opis predmetu zákazky);
	2. Príloha č. 2 – Podrobná špecifikácia ceny služieb (Návrh uchádzača na plnenie kritéria).

**13.7** Zmluvné strany si Zmluvu prečítali, jej obsahu porozumeli a na znak súhlasu s jej obsahom ju podpísali. Svojim podpisom vyjadrujú skutočnosť, že Zmluvu neuzavreli v tiesni, pod nátlakom ani za nápadne nevýhodných okolností.

V Bratislave, dňa ........................V      , dňa

**Za Objednávateľa: Za Dodávateľa:**

**.................................................. .......................................................**

**Slovenská inovačná a energetická agentúra**

Ing. Alexandra Velická, PhD.

generálna riaditeľka